
Nr. 850, datë 26.12.2013

PËR DHËNIEN E MANDATIT TË DEPUTETIT TË KUVENDIT, KANDIDATIT TË LISTËS SHUMEMËRORE TË PARTISË SOCIALISTE NË QARKUN DURRËS, PËR PLOTËSIMIN E VAKANCËS SË NJOFTUAR NGA KUVENDI I SHQIPËRISË

Komisioni Qendror i Zgjedhjeve, në mbledhjen e datës 26.12.2013, me pjesëmarrjen e:
Lefterije Luzi (Lleshi)		kryetare
Hysen Osmanaj			anëtar 
Klement Zguri			anëtar 
Vera Shtjefni			anëtare,
shqyrtoi çështjen me:
OBJEKT: Për dhënien e mandatit të deputetit të Kuvendit, kandidatit të listës shumemërore të Partisë Socialiste, në qarkun e Durrësit, për plotësimin e vakancës së njoftuar nga Kuvendi i Shqipërisë, pas heqjes dorë nga mandati i deputetit të z. Ilir Beqja.
KËRKUES: Kuvendi i Republikës së Shqipërisë.
BAZA LIGJORE: Neni 23, pika 1, germa “a” dhe neni 175, pika 2, i ligjit nr. 10 019, datë 29.12.2008 “Kodi Zgjedhor i Republikës së Shqipërisë”, i ndryshuar. 
KQZ-ja, pasi shqyrtoi dokumentacionin e paraqitur dhe dëgjoi diskutimet e përfaqësuesve të partive politike,
VËREN:

Nëpërmjet shkresës nr. 7373 prot., datë 24.12.2013, drejtuar KQZ-së, sekretari i përgjithshëm i Kuvendit znj. Albana Shtylla, njofton krijimin e vakancës për shkak të heqjes dorë nga mandati i deputetit të Kuvendit të Shqipërisë të z. Ilir Beqja, deputeti i zonës zgjedhore, qarku Durrës.
Neni 164 i Kodit Zgjedhor përcakton se në rast të ndërprerjes së mandatit të deputetit, Kuvendi njofton KQZ-në për krijimin e vakancës dhe KQZ-ja merr vendim për dhënien e mandatit kandidatit të radhës në listën shumemërore të së njëjtës parti politike në zonën zgjedhore përkatëse, regjistruar sipas nenit 67 të Kodit Zgjedhor. 
Kolegji Zgjedhor, me vendimin nr.27, datë 2.8.2013 ka shpërndar mandatet dhe ka  përcaktuar kandidatët fitues për zonën zgjedhore, qarku Durrës, në zgjedhjet për Kuvendin, të vitit 2013. Sipas vendimit të sipërcituar, Partia Socialiste, për zonën zgjedhore qarku Durrës, për zgjedhjet për Kuvendin e Shqipërisë të datës 23 Qershor 2013, ka fituar 6 mandate dhe kandidatët fitues nga lista shumemërore e Partisë Socialiste për qarkun e Durrësit, janë si më poshtë: me numër rendor 1 (një) Blendi Pëllumb Klosi, me nr. rendor 2 (dy) Klodjana Fatmir Spahiu, me numër rendor 3 (tre) Ilir Hamit Beqja, me numër rendor 4 (katër) Namik Hamza Dokle, me numër rendor 5 (pesë) Gentian Kastriot Bejko dhe me numër rendor 6 (gjashtë) Artur Xhek Bushi.
Rezulton se lista shumemërore e Partisë Socialiste në qarkun e Durrësit, nuk i plotëson të gjitha kriteret e përcaktuara në nenin 67 të Kodit Zgjedhor dhe, konkretisht nuk plotëson kriterin e gjinisë, duke mos pasur 30% kandidatë nga secila gjini. KQZ-ja me vendimin nr. 340, datë 11.5.2013 vendosi sanksionin administrativ gjobë, në masën 4 milionë lekë ndaj Partisë Socialiste. Në bazë të nenit 175, pika 2 të Kodit Zgjedhor, KQZ-ja, në rast vakance të krijuar në mandatet e fituara nga lista shumemërore e PS-së, në zonën zgjedhore, qarku Durrës, duhet të zbatojë dhe sanksionin plotësues, duke zëvendësuar vakancën e krijuar me kandidatin e radhës nga gjinia më pak e përfaqësuar. 
KQZ-ja, me vendimin nr. 340, datë 11.5.2013 “Për miratimin e listave shumemërore të Partisë Socialiste, pjesëtare e koalicionit “Aleanca për Shqipërinë Europiane” për zgjedhjet për Kuvendin e Shqipërisë 2013”, ka miratuar listën shumemërore të Partisë Socialiste për 12 zonat zgjedhore, së bashku me deklaratat model 03, për vendet sipas kuotës gjinore të listës shumemërore për çdo zonë zgjedhore. 
Sipas deklaratës model 03, për vendet sipas kuotës gjinore të listës shumemërore për çdo zonë zgjedhore, në listën shumemërore të PS-së në qarkun Durrës, kandidatja e renditur e dyta nga gjinia më pak e përfaqësuar, është kandidatja me numër rendor 14 (katërmbëdhjetë) znj. Esmeralda Muhamet Shkjau.
PËR KËTO ARSYE,

Komisioni Qendror i Zgjedhjeve, mbështetur në nenin 23, pika 1, germa “a” dhe nenin 175, pika 2 të ligjit nr. 10 019, datë 29.12.2008 “Kodi Zgjedhor i Republikës së Shqipërisë”, të ndryshuar,

VENDOSI:

T’i japë mandatin e deputetit të Kuvendit të Republikës së Shqipërisë, kandidatit të radhës në listën shumemërore të Partisë Socialiste, qarku Durrës, znj. Esmeralda Muhamet Shkjau.
Ky vendim hyn në fuqi menjëherë dhe botohet në Fletoren Zyrtare.
Kundër këtij vendimi mund të bëhet ankim në Kolegjin Zgjedhor pranë Gjykatës së Apelit Tiranë, brenda 30 (tridhjetë) ditëve nga shpallja e këtij vendimi.

VENDIM
Nr. 851, datë 26.12.2013

PËR DHËNIEN E MANDATIT TË DEPUTETIT TË KUVENDIT, KANDIDATIT TË LISTËS SHUMEMËRORE TË PARTISË SOCIALISTE NË QARKUN TIRANË, PËR PLOTËSIMIN E VAKANCËS SË NJOFTUAR NGA KUVENDI I SHQIPËRISË

Komisioni Qendror i Zgjedhjeve, në mbledhjen e datës 26.12.2013, me pjesëmarrjen e:
Lefterije Luzi (Lleshi)		kryetare
Hysen Osmanaj			anëtar 
Klement Zguri			anëtar 
Vera Shtjefni			anëtare,
shqyrtoi çështjen me:
OBJEKT: Për dhënien e mandatit të deputetit të Kuvendit, kandidatit të listës shumemërore të Partisë Socialiste, në qarkun e Tiranës, për plotësimin e vakancës së njoftuar nga Kuvendi i Shqipërisë, pas heqjes dorë nga mandati i deputetit të znj. Lindita Nikolla.
KËRKUES: Kuvendi i Republikës së Shqipërisë.
BAZA LIGJORE: Neni 23, pika 1, germa “a”, neni 175, pika 2, i ligjit nr. 10 019, datë 29.12.2008 “Kodi Zgjedhor i Republikës së Shqipërisë”, i ndryshuar. 
KQZ-ja, pasi shqyrtoi dokumentacionin e paraqitur dhe dëgjoi diskutimet e përfaqësuesve të partive politike,
VËREN:

Nëpërmjet shkresës nr. 7374 prot., datë 24.12.2013, drejtuar KQZ-së, sekretari i përgjithshëm i Kuvendit, znj. Albana Shtylla, njofton krijimin e vakancës për shkak të heqjes dorë nga mandati i deputetit të Kuvendit të Shqipërisë të znj. Lindita Nikolla, deputete e zonës zgjedhore, qarku Tiranë.
Neni 164 i Kodit Zgjedhor përcakton se në rast të ndërprerjes së mandatit të deputetit, Kuvendi njofton KQZ-në për krijimin e vakancës dhe KQZ-ja merr vendim për dhënien e mandatit, kandidatit të radhës në listën shumemërore të së njëjtës parti politike në zonën zgjedhore përkatëse, regjistruar sipas nenit 67 të Kodit Zgjedhor. 
Kolegji Zgjedhor me vendimin nr.36, datë 2.8.2013, ka shpërndar mandatet dhe ka përcaktuar kandidatët fitues për zonën zgjedhore, qarku Tiranë, në zgjedhjet për Kuvendin të vitit 2013". Sipas vendimit të sipërcituar, Partia Socialiste për zonën zgjedhore, Qarku Tiranë, për zgjedhjet për Kuvendin e Shqipërisë të datës 23 Qershor 2013, ka fituar 16 mandate dhe kandidatët fitues nga lista shumemërore e Partisë Socialiste për qarkun e Tiranës, janë si më poshtë: me numër rendor 1 (një) Pandeli Majko, me numër rendor 2 (dy) Saimir Tahiri, me numër rendor 3 (tre) Vasilika Hysi, me numër rendor 4 (katër) Ditmir Bushati, me numër rendor 5 (pesë) Fatmir Xhafaj, me numër rendor 6 (gjashtë) Lindita Nikolla, me numër rendor 7 (shtatë) Besnik Baraj, me numër rendor 8 (tetë) Xhemal Qefalia, me numër rendor 9 (nëntë) Sadri Abazi, me numër rendor 10 (dhjetë) Parid Cara, me numër rendor 11 (njëmbëdhjetë) Spartak Braho, me numër rendor 12 (dymbëdhjetë) Artan Gaçi, me numër rendor 13 (trembëdhjetë) Pjerin Ndreu, me numër rendor 14 (katërmbëdhjetë) Rakip Suli, me numër rendor 15 (pesëmbëdhjetë) Milena Harito, me numër rendor 16 (gjashtëmbëdhjetë) Dashamir Peza. Pas dorrëheqjes nga mandati i deputetes të zj.Milena Harito, KQZ me vendimin nr.843, datë 18.12.2013 “Për dhënien e mandatit të deputetit të Kuvendit kandidatit të radhës të listës shumemërore të Partisë Socialiste në Qarkun Tiranë, për plotësimin e vakancës së njoftuar nga Kuvendi i Shqipërisë”, vendosi t’i japë mandatin e deputetit të Kuvendit të Republikës së Shqipërisë, kandidatit të radhës në listën shumemërore të Partisë Socialiste, qarku Tiranë, znj. Enkelejda Hamit Shkreli. Znj. Enkelejda Shkreli është me numër rendor 17 në listën shumemërore të PS në zonën zgjedhore qarku Tiranë.
Rezulton se lista shumemërore e Partisë Socialiste në qarkun Tiranë nuk plotëson të gjitha kriteret e përcaktuara në nenin 67 të Kodit Zgjedhor, dhe konkretisht nuk plotëson kriterin e gjinisë, duke mos pasur 30% nga secila gjini në listën shumemërore. KQZ-ja me vendimin nr. 337, datë 11.5.2013 vendosi sanksionin administrativ gjobë, në masën 6 milionë lekë ndaj Partisë Socialiste. Në bazë të nenit 175, pika 2 të Kodit Zgjedhor, KQZ-ja në rast vakance të krijuar në mandatet e fituara nga lista shumemërore e PS-së në zonën zgjedhore, qarku Tiranë, duhet të zbatojë dhe sanksionin plotësues, duke zëvendësuar vakancën e krijuar me kandidatin e radhës nga gjinia më pak e përfaqësuar deri në plotësimin e kuotës gjinore. 
Sipas dispozitave të sipërcituara, në çdo rast rezulton se vakanca e krijuar nga heqja dorë nga mandati i deputetes, znj. Lindita Nikolla, do të zëvendësohet nga kandidatja e parë e gjinisë më pak të përfaqësuar, e cila renditet pas znj. Enkelejda Shkreli në listën shumemërore të Partisë Socialiste në qarkun Tiranë.
KQZ-ja, me vendimin nr. 337, datë 11.05.2013 “Për miratimin e listave shumemërore të Partisë Socialiste, pjesëtare e koalicionit “Aleanca për Shqipërinë Europiane” për zgjedhjet për Kuvendin e Shqipërisë 2013”, ka miratuar listën shumemërore të Partisë Socialiste për 12 zonat zgjedhore, së bashku me deklaratat model 03, për vendet sipas kuotës gjinore të listës shumemërore për çdo zonë zgjedhore. 
Sipas deklaratës model 03 “Deklarim për vendet sipas kuotës gjinore të listës shumemërore”, të depozituar nga PS-ja në dokumentacionin e listës shumemërore të zonës zgjedhore, qarku Tiranë, rezulton se kandidatja e radhës, sipas deklarimit, është kandidatja me nr. rendor 22 (njëzetë e dy), znj. Blerina Gjylameti.
Për sa më sipër, mandati i ndërprerë i përket kandidates me numër rendor 22 (njëzet e dy), znj. Blerina Gjylameti, të listës së Partisë Socialiste në zonën zgjedhore, qarku Tiranë. 

PËR KËTO ARSYE,

Komisioni Qendror i Zgjedhjeve, mbështetur në nenin 23, pika 1, germa “a” dhe neni 175, pika 2 të ligjit nr. 10 019, datë 29.12.2008 “Kodi Zgjedhor i Republikës së Shqipërisë”, të ndryshuar,

VENDOSI:

T’i japë mandatin e deputetit të Kuvendit të Republikës së Shqipërisë, kandidatit të radhës në listën shumemërore të Partisë Socialiste, qarku Tiranë, znj. Blerina Guri Gjylameti.
Ky vendim hyn në fuqi menjëherë dhe botohet në Fletoren Zyrtare.
Kundër këtij vendimi mund të bëhet ankim në Kolegjin Zgjedhor pranë Gjykatës së Apelit Tiranë, brenda 30 (tridhjetë) ditëve nga shpallja e këtij vendimi.









VENDIM
Nr. 852, datë 26.12.2013

PËR DHËNIEN E MANDATIT TË DEPUTETIT TË KUVENDIT, KANDIDATIT TË LISTËS SHUMEMËRORE TË PARTISË SOCIALISTE NË QARKUN LEZHË, PËR PLOTËSIMIN E VAKANCËS SË NJOFTUAR NGA KUVENDI I SHQIPËRISË

Komisioni Qendror i Zgjedhjeve, në mbledhjen e datës 26.12.2013, me pjesëmarrjen e:
Lefterije Luzi (Lleshi)		kryetare
Hysen Osmanaj			anëtar 
Klement Zguri			anëtar 
Vera Shtjefni			anëtare,
shqyrtoi çështjen me:
OBJEKT: Për dhënien e mandatit të deputetit të Kuvendit, kandidatit të listës shumemërore të Partisë Socialiste, në qarkun e Lezhës, për plotësimin e vakancës së njoftuar nga Kuvendi i Shqipërisë, pas heqjes dorë nga mandati i deputetit të znj. Mimi Kodheli.
KËRKUES: Kuvendi i Republikës së Shqipërisë.
BAZA LIGJORE: Neni 23, pika 1, germa “a”, neni 164, pika 2, i ligjit nr. 10 019, datë 29.12.2008 “Kodi Zgjedhor i Republikës së Shqipërisë”, i ndryshuar. 
KQZ-ja, pasi shqyrtoi dokumentacionin e paraqitur dhe dëgjoi diskutimet e përfaqësuesve të partive politike,
VËREN:

Nëpërmjet shkresës nr. 7375 prot., datë 24.12.2012, drejtuar KQZ-së, sekretari i përgjithshëm i Kuvendit, znj. Albana Shtylla, njofton krijimin e vakancës për shkak të heqjes dorë nga mandati i deputetit të Kuvendit të Shqipërisë të znj. Mimi Kodheli, deputete e zonës zgjedhore qarku Lezhë.
Neni 164 i Kodit Zgjedhor përcakton se në rast të ndërprerjes së mandatit të deputetit, Kuvendi njofton KQZ-në për krijimin e vakancës dhe KQZ-ja merr vendim për dhënien e mandatit, kandidatit të radhës në listën shumemërore të së njëjtës parti politike në zonën zgjedhore përkatëse, regjistruar sipas nenit 67 të Kodit Zgjedhor. 
Kolegji Zgjedhor me vendimin nr.35, datë 2.8.2013, ka shpërndar mandatet dhe ka përcaktuar kandidatët fitues për zonën zgjedhore qarku Lezhë, në zgjedhjet për Kuvendin të vitit 2013. Sipas vendimit të sipërcituar Partia Socialiste për zonën zgjedhore qarku Lezhë për zgjedhjet për Kuvendin e Shqipërisë të datës 23 Qershor 2013, ka fituar 2 mandate dhe kandidatët fitues nga lista shumemërore e Partisë Socialiste për qarkun e Lezhë, janë si më poshtë: me numër rendor 1 (një) Mimi Pjetër Kodheli, me numër rendor 2 (dy)  Armando Ndue Prenga.
Rezulton se lista shumemërore e Partisë Socialiste në qarkun Lezhë i plotëson të gjitha kriteret e përcaktuara në nenin 67 të Kodit Zgjedhor, duke përfshirë dhe kriterin e gjinisë. Në këto kushte, zëvendësimi i vakancës do të bëhet sipas përcaktimeve të nenit 164, pika 2. Gjithashtu, konstatojmë se vakanca i përket një mandati të fituar sipas pikës 6 të nenit 67 të Kodit Zgjedhor. Përpara krijimit të vakancës mandati i përkiste kandidates znj. Mimi Kodheli, e cila i përket gjinisë më pak të përfaqësuar, në këto kushte në plotësimin e vakancës, KQZ-ja do të zbatojë përjashtimin e përcaktuar në nenin 164, pika 2 të Kodit Zgjedhor. 
KQZ-ja, me vendimin nr. 337, datë 11.5.2013 “Për miratimin e listave shumemërore të Partisë Socialiste, pjesëtare e koalicionit “Aleanca për Shqipërinë Europiane” për zgjedhjet për Kuvendin e Shqipërisë 2013”, ka miratuar listën shumemërore të Partisë Socialiste për 12 zonat zgjedhore, së bashku me deklaratat model 03, për vendet sipas kuotës gjinore të listës shumemërore për çdo zonë zgjedhore. 
Sipas nenit 164, pika 2 të Kodit Zgjedhor, vakanca do të plotësohet nga kandidatja e parë në listë pas zonjës Mimi Kodheli që i përket gjinisë femërore. Sipas deklaratës model 03 “Deklarim për vendet sipas kuotës gjinore të listës shumemërore” të depozituar nga PS-ja në dokumentacionin e listës shumemërore të zonës zgjedhore, qarku Lezhë, rezulton se kandidatja e radhës sipas deklarimit është kandidatja me nr. rendor 5 (pesë) znj. Mejreme Ibrahim Delishi.

Për sa më sipër, mandati i ndërprerë i përket kandidates me numër rendor 5 (pesë) znj. Mejreme Ibrahim Delishi të listës së Partisë Socialiste në zonën zgjedhore, qarku Lezhë. 

PËR KËTO ARSYE,

Komisioni Qendror i Zgjedhjeve, mbështetur në nenin 23, pika 1, germa “a” dhe nenin 164, të ligjit nr. 10 019, datë 29.12.2008 “Kodi Zgjedhor i Republikës së Shqipërisë”, të ndryshuar,

VENDOSI:

T’i japë mandatin e deputetit të Kuvendit të Republikës së Shqipërisë, kandidatit të radhës në listën shumemërore të Partisë Socialiste, qarku Lezhë, znj. Mejreme Ibrahim Delishi.
Ky vendim hyn në fuqi menjëherë dhe botohet në Fletoren Zyrtare.
Kundër këtij vendimi mund të bëhet ankim në Kolegjin Zgjedhor pranë Gjykatës së Apelit Tiranë, brenda 30 (tridhjetë) ditëve nga shpallja e këtij vendimi.

VENDIM
Nr. 853, datë 26.12.2013

PËR DHËNIEN E MANDATIT TË DEPUTETIT TË KUVENDIT, KANDIDATIT TË LISTËS SHUMEMËRORE TË PARTISË SOCIALISTE NË QARKUN GJIROKASTËR, PËR PLOTËSIMIN E VAKANCËS SË NJOFTUAR NGA KUVENDI I SHQIPËRISË

Komisioni Qendror i Zgjedhjeve, në mbledhjen e datës 26.12.2013, me pjesëmarrjen e:
Lefterije Luzi (Lleshi)		kryetare
Hysen Osmanaj			anëtar 
Klement Zguri			anëtar 
Vera Shtjefni			anëtare,
shqyrtoi çështjen me:
OBJEKT: Për dhënien e mandatit të deputetit të Kuvendit, kandidatit të listës shumemërore të Partisë Socialiste, në qarkun e Gjirokastrës, për plotësimin e vakancës së njoftuar nga Kuvendi i Shqipërisë, pas heqjes dorë nga mandati i deputetit të z. Arben Ahmetaj.
KËRKUES: Kuvendi i Republikës së Shqipërisë.
BAZA LIGJORE: Neni 23, pika 1, germa “a”, neni 175, pika 2, i ligjit nr. 10 019, datë 29.12.2008 “Kodi Zgjedhor i Republikës së Shqipërisë”, i ndryshuar. 
KQZ-ja, pasi shqyrtoi dokumentacionin e paraqitur dhe dëgjoi diskutimet e përfaqësuesve të partive politike,
VËREN:

Nëpërmjet shkresës nr. 7376 prot., datë 24.12.2013, drejtuar KQZ-së, sekretari i përgjithshëm i Kuvendit, znj. Albana Shtylla, njofton krijimin e vakancës për shkak të heqjes dorë nga mandati i deputetit të Kuvendit të Shqipërisë të z. Arben Ahmetaj, deputet i zonës zgjedhore, qarku Gjirokastër.
Neni 164 i Kodit Zgjedhor përcakton se në rast të ndërprerjes së mandatit të deputetit, Kuvendi njofton KQZ-në për krijimin e vakancës dhe KQZ-ja merr vendim për dhënien e mandatit kandidatit të radhës në listën shumemërore të së njëjtës parti politike në zonën zgjedhore përkatëse, regjistruar sipas nenit 67 të Kodit Zgjedhor. 
Kolegji Zgjedhor, me vendimin nr. 26, datë 2.8.2013, ka shpërndar mandatet dhe ka përcaktuar kandidatët fitues për zonën zgjedhore Qarku Gjirokastër, në zgjedhjet për Kuvendin të vitit 2013.Sipas vendimit të sipërcituar, Partia Socialiste, për zonën zgjedhore, qarku Gjirokastër, për zgjedhjet për Kuvendin e Shqipërisë të datës 23 Qershor 2013, ka fituar 3 mandate dhe kandidatët fitues nga lista shumemërore e Partisë Socialiste për qarkun e Gjirokastrës, janë si më poshtë: me numër rendor 1 (një) Erjon Veliaj, me numër rendor 2 (dy) Arben Ahmetaj, me numër rendor 3 (tre) Anastas Angjeli. Pas dorëheqjes nga mandati i deputetit të z. Erjon Veliaj, KQZ-ja, me vendimin nr. 841, datë 18.12.2013 “Për dhënien e mandatit të deputetit të Kuvendit kandidatit të radhës të listës shumemërore të Partisë Socialiste në qarkun Gjirokastër, për plotësimin e vakancës së njoftuar nga Kuvendi i Shqipërisë”, vendosi t’i japë mandatin e deputetit të Kuvendit të Republikës së Shqipërisë, kandidatit të radhës në listën shumemërore të Partisë Socialiste, qarku Gjirokastër, z. Vladimir Llukan Kosta. Z. Vladimir Llukan Kosta është me numër rendor 4 (katër) në listën shumemërore të zonës zgjedhore qarku Gjirokastër.
Rezulton se lista shumemërore e Partisë Socialiste në qarkun Gjirokastër nuk plotëson të gjitha kriteret e përcaktuara në nenin 67 të Kodit Zgjedhor, dhe konkretisht nuk plotëson kriterin e gjinisë, duke mos pasur asnjë femër në listën shumemërore. KQZ-ja, me vendimin nr. 337, datë 11.5.2013, vendosi sanksionin administrativ, gjobë në masën 6 milionë lekë ndaj Partisë Socialiste. Në bazë të nenit 175, pika 2 të Kodit Zgjedhor, KQZ-ja në rast vakance të krijuar në mandatet e fituara nga lista shumemërore e PS-së në zonën zgjedhore, qarku Gjirokastër, duhet të zbatonte dhe sanksionin plotësues, duke zëvendësuar vakancën e krijuar me kandidatin e radhës nga gjinia më pak e përfaqësuar. Në listën shumemërore të PS-së në qarkun Gjirokastër, ka të përfaqësuar vetëm nga një gjini. Gjinia femërore nuk është e përfaqësuar fare. Në këto kushte, gjinia femërore konsiderohet e shterur në listën shumemërore të PS-së, në zonën zgjedhore, qarku Gjirokastër. 
Për sa më sipër, mandati i ndërprerë duhet t’i kalojë kandidatit vijues të listës së Partisë Socialiste në zonën zgjedhore, qarku Gjirokastër. 
KQZ-ja, me vendimin nr. 337, datë 11.5.2013 “Për miratimin e listave shumemërore të Partisë Socialiste, pjesëtare e koalicionit “Aleanca për Shqipërinë Europiane” për zgjedhjet për Kuvendin e Shqipërisë 2013”, ka miratuar listën shumemërore të Partisë Socialiste për 12 zonat zgjedhore. Sipas vendimit të mësipërm, lista shumemërore e Partisë Socialiste për qarkun Gjirokastër, e miratuar nga KQZ-ja, ka këtë renditje: me numër rendor 1 (një) Erjon Veliaj, me numër rendor 2 (dy) Arben Ahmetaj, me numër rendor 3 (tre) Anastas Angjeli, me numër rendor 4 (katër) Vladimir Llukan Kosta. 
Sipas listës shumemërore të Partisë Socialiste për qarkun Gjirokastër, kandidati, i cili renditet me numër rendor 5 (pesë) dhe i fundit është z. Dashamir Faik Kamberi. Nga verifikimi i dokumentacionit të mësipërm, rezulton se personit të cilit do t’i kalojë mandati si deputet për në Kuvendin e Shqipërisë nga lista shumemërore për të plotësuar vendin vakant të krijuar nga dorëheqja e z. Arben Ahmetaj është z. Dashamir Faik Kamberi, i cili renditet përkatësisht me numër rendor 5 (pesë).

PËR KËTO ARSYE,

Komisioni Qendror i Zgjedhjeve, mbështetur në nenin 23, pika 1, germa “a” dhe nenin 175,  pika 2, të ligjit nr. 10 019, datë 29.12.2008 “Kodi Zgjedhor i Republikës së Shqipërisë”, të ndryshuar,

VENDOSI:

T’i japë mandatin e deputetit të Kuvendit të Republikës së Shqipërisë, kandidatit të radhës në listën shumemërore të Partisë Socialiste, qarku Gjirokastër, z. Dashamir Faik Kamberi.
Ky vendim hyn në fuqi menjëherë dhe botohet në Fletoren Zyrtare.
Kundër këtij vendimi mund të bëhet ankim në Kolegjin Zgjedhor pranë Gjykatës së Apelit Tiranë, brenda 30 (tridhjetë) ditëve nga shpallja e këtij vendimi.

